CELEX: 32011R0886
Language: lv
Date: 2011-09-05 00:00:00
Title: Komisijas Īstenošanas regula (ES) Nr. 886/2011 ( 2011. gada 5. septembris ) par atļauju izmantot no Trichoderma reesei ( CBS 122001) iegūtu 6-fitāzi ( EC 3.1.3.26) kā barības piedevu sivēnmātēm (atļaujas turētājs Roal Oy )  Dokuments attiecas uz EEZ

6.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 229/5
            
         KOMISIJAS ĪSTENOŠANAS REGULA (ES) Nr. 886/2011
   (2011. gada 5. septembris)
   par atļauju izmantot no Trichoderma reesei (CBS 122001) iegūtu 6-fitāzi (EC 3.1.3.26) kā barības piedevu sivēnmātēm (atļaujas turētājs Roal Oy)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Trichoderma reesei (CBS 122001) iegūtas 6-fitāzes (EC 3.1.3.26) fermentu preparātam. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju no Trichoderma reesei (CBS 122001) iegūtai 6-fitāzei (EC 3.1.3.26), lai to izmantotu kā barības piedevu sivēnmātēm un klasificētu piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (ES) Nr. 277/2010 (2) šo preparātu bija atļauts desmit gadus lietot kā barības piedevu gaļas un vaislas mājputniem, kas nav gaļas tītari, dējējputniem un cūkām, kas nav sivēnmātes, un ar Komisijas Regulu (ES) Nr. 891/2010 (3) – tītariem.
            
         
               (5)
            
            
               Lai pamatotu pieteikumu atļaujai lietot no Trichoderma reesei (CBS 122001) iegūtu 6-fitāzi (EC 3.1.3.26) sivēnmātēm, tika iesniegti jauni dati. Eiropas Pārtikas nekaitīguma iestāde (“Iestāde”) 2011. gada 15. marta atzinumā (4) secināja, ka paredzētajos lietošanas apstākļos no Trichoderma reesei (CBS 122001) iegūtajai 6-fitāzei (EC 3.1.3.26) nav kaitīgas ietekmes uz dzīvnieku veselību, cilvēku veselību vai vidi un ka tās lietošana var uzlabot kalcija un fosfora sagremojamību sivēnmātēm. Iestāde uzskata, ka īpašas pēcpārdošanas uzraudzības prasības nav nepieciešamas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               No Trichoderma reesei (CBS 122001) iegūtās 6-fitāzes (EC 3.1.3.26) novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tātad šo preparātu jāļauj izmanot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2011. gada 5. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 86, 1.4.2010., 13. lpp.
   
      (3)  OV L 266, 9.10.2010., 4. lpp.
   
      (4)  EFSA Journal 2011; 9(3):2111.
   
      PIELIKUMS
      
                  Piedevas identifi-kācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg kompleksās barības ar 12 % mitrumu
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a12
               
               
                  
                     Roal Oy
                  
               
               
                  6-fitāze EC 3.1.3.26
               
               
                  
                               
                           
                           
                              
                                 Piedevas sastāvs:
                              
                              No Trichoderma reesei (CBS 122001) iegūts 6-fitāzes (EC 3.1.3.26) preparāts ar minimālo aktivitāti:
                              
                                           
                                       
                                       
                                          40 000PPU
                                              (1)/g cietā veidā
                                       
                                    
                                           
                                       
                                       
                                          10 000PPU/g šķidrā veidā
                                       
                                    
                        
                               
                           
                           
                              
                                 Aktīvās vielas raksturojums:
                              
                              No Trichoderma reesei (CBS 122001) iegūta 6-fitāze (EC 3.1.3.26)
                           
                        
                               
                           
                           
                              
                                 Analīzes metode
                                  (2)
                                 :
                              
                              Kolorimetriskā metode, ar ko kvantificē 6-fitāzes aktivitāti, nosakot no nātrija fitāta atbrīvoto neorganisko fosfātu, analizējot krāsu, kas veidojas, reducējot fosformolibdāta kompleksu.
                           
                        
               
                  Sivēnmātes
               
               
                  —
               
               
                  250PPU
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Maksimālā ieteicamā deva uz kilogramu kompleksās barības sivēnmātēm ir 1 000PPU.
                           
                        
                              3.
                           
                           
                              Lietošanai barībā, kas satur vairāk par 0,23 % ar fitīnu saistītā fosfora.
                           
                        
                              4.
                           
                           
                              Drošības apsvērumi: apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
               
                  2021. gada 26. septembris
               
            
         (1)  1 PPU ir fermenta daudzums, kas no nātrija fitāta vienā minūtē pie pH 5,0 un 37 °C temperatūrā izdala 1 mikromolu neorganiskā fosfāta.
      
         (2)  Sīkāka informācija par analīzes metodēm atrodama Kopienas references laboratorijas tīmekļa vietnē http://irmm.jrc.ec.europa.eu/EURLs/EURL_feed_additives/Pages/index.aspx.